**BĒRNU LIETU SADARBĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.2 | 2023.gada 24.maijā |
|  |  |  |

**Vada:** Evika Siliņa, labklājības ministre

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Anda Čakša | izglītības un zinātnes ministre | | Lauma Paegļkalna | Tieslietu ministrijas parlamentārā sekretāre | | Gunita Kovaļevska | Valsts bērnu tiesību aizsardzības inspekcijas vadītāja | | Ināra Dundure | Latvijas Pašvaldību savienības padomniece izglītības un kultūras jautājumos | | Pēteris Vilks | Valsts kancelejas direktora vietnieks valsts attīstības jautājumos | | Ritvars Jansons | Kultūras ministrijas parlamentārais sekretārs | | Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos | | Ilze Ortveina | Veselības ministrijas parlamentārā sekretāre | | Māris Kučinskis | iekšlietu ministrs | | Inese Fecere-Antipova | biedrības “Latvijas Bērnu Labklājības tīkls” valdes locekle | | Linda Skutāne | biedrības “Latvijas Bērnu Labklājības tīkls” biedre | | Liene Lācekle | Latvijas Bāriņtiesu darbinieku asociācijas valdes locekle, Kuldīgas novada bāriņtiesas priekšsēdētāja | |  |

Laila Balode biedrības “Latvijas Bērnu Labklājības tīkls” valdes locekle

**Padomes locekļi, kuri sēdē nepiedalās:**

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  | | --- | --- | | Līga Menģelsone | veselības ministre | | Inese Lībiņa-Egnere | tieslietu ministre | | Gints Kaminskis | Latvijas Pašvaldību savienības priekšsēdis | |  |

**Citi dalībnieki:**

|  |  |  |
| --- | --- | --- |
| Jānis Bekmanis | | Iekšlietu ministrijas valsts sekretāra vietnieks |
| Līga Āboliņa | | labklājības ministres ārštata padomniece bērnu tiesību politikas jautājumos |
| Dace Kļaviņa | | labklājības ministres padomniece juridiskajos jautājumos |
| Madara Černauska | | Labklājības ministres biroja vadītāja |
| Diāna Jakaite | | Labklājības ministrijas valsts sekretāra vietniece |
| Ilze Kurme | | Labklājības ministrijas Bērnu un ģimenes politikas departamenta direktore |
| Zita Veldze | Labklājības ministrijas Bērnu un ģimenes politikas departamenta direktora vietniece | | |
| Alise Ramane | Labklājības ministrijas Bērnu un ģimenes politikas departamenta vecākā eksperte | | |
| Aiga Lukašenoka | | Labklājības ministrijas Sociālo pakalpojumu un invaliditātes politikas departamenta direktora vietniece |
| Ilze Dzene | tieslietu ministres padomniece | | |
| Anita Falka | Valsts izglītības satura centra Iekļaujošās un speciālās izglītības nodaļas vadītāja | | |
| Gunita Delijeva | Izglītības un zinātnes ministrijas Izglītības departamenta vecākā eksperte | | |
| Ilona Puide  Nita Jirgensone  Sigita Sniķere  Olita Augustovska | Vides aizsardzības un reģionālās attīstības ministrijas Pašvaldību departamenta vecākā eksperte Valsts kancelejas Pārresoru koordinācijas departamenta Valsts attīstības plānošanas nodaļas konsultante  Valsts kancelejas Pārresoru koordinācijas departamenta  Attīstības uzraudzības un novērtēšanas nodaļas konsultante  Valsts kancelejas Pārresoru koordinācijas departamenta  Valsts attīstības plānošanas nodaļas konsultante | | |
| Haralds Beitelis | Valsts kancelejas Eiropas Savienības struktūrfondu departamenta vadītājs | | |
| Madara Saka  Rimma Beļkova | Veselības ministrijas Sabiedrības veselības departamenta Veselības veicināšanas un atkarību profilakses nodaļas vecākā eksperte Veselības ministrijas Veselības  aprūpes departamenta Veselības aprūpes organizācijas nodaļas vecākā eksperte | | |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.10:00 

**Darba kārtība:**

1. Agrīnās preventīvās atbalsta sistēmas bērniem ieviešana.
2. Valsts un pašvaldību pedagoģiski medicīnisko komisiju sistēmas reforma.

3. Ziņojums par Rīcības plāna izstrādi par to, kā laikposmā līdz 2030.gadam īstenot Padomes ieteikumu (ES) 2021/1004 (2021.gada 14.jūnijs), ar ko izveido Eiropas Garantiju bērniem.

4. Citi jautājumi.

**Sēdes atklāšana:**

**E.Siliņa** atklāj sēdi un informē par to, ka Bērnu lietu sadarbības padomes (turpmāk - Padome) sastāvs ir paplašināts, iekļaujot tajā arī Latvijas Bāriņtiesu darbinieku asociācijas pārstāvi. Vienlaikus dara zināmu, ka atbilstoši iepriekšējā sēdē nolemtajam institūcijas ir deleģējušas savus pārstāvjus Padomes apakšgrupai **–** “Bērnu agrīnā preventīvā atbalsta sistēmas izveide” un š.g. jūnijā ir plānots sasaukt apakšgrupas sanāksmi, kuras laikā vienotos par konkrētiem uzdevumiem.

**1.**

**Agrīnās preventīvās atbalsta sistēmas bērniem ieviešana**

(ziņo: P. Vilks un S.Sniķere)

*Par apspriežamo jautājumu izsakās: E.Siliņa, A.Čakša, L.Skutāne, I.Dundure, I.Ortveina, R.Beļkova,*

**P.Vilks:** informē, kagandrīz četrus gadus atpakaļ tika secināts, ka ir jābūt sistēmiskai pieejai

identificēt riskus jau agrīnā bērna stadijā. Un attiecīgi bija Saeimas uzdevums Pārresoru koordinācijas centram par agrīnā preventīvā atbalsta sistēmas izveidi bērniem. Tomēr iepriekšējā valdībā nevarēja vienoties un pieņemt lēmumu par sistēmas institucionālo ietvaru. Pārresoru koordinācijas centra uzsākto darbu tagad turpina Valsts kancelejas Pārresoru koordinācijas departaments, strādājot pie pakalpojumu ieviešanas un liela daļa no tiem ir no Eiropas Savienības struktūrfondu resursiem.

Dod vārdu Sigitai Sniķerei.

**S.Sniķere:** iepazīstina Padomes locekļus ar sagatavoto prezentāciju “Agrīns un preventīvs atbalsts veselīgai bērnu attīstībai un pašrealizācijai” (1.pielikums), informējot par to, kāda ir šīs sistēmas būtība, kādi ir pieejamie resursi bērnu atbalstam un visbiežāk iztrūkstošie pakalpojumi. Skaidro Bērnu agrīnās attīstības skrīninga instrumentu komplekta (BAASIK), kas domāts bērnu vecumā no 1 līdz 6 gadiem attīstības vajadzību noteikšanai, novatorisma aspektus, kā arī norāda uz turpmākajiem izaicinājumiem - skrīninga tarifikācijas ieviešana ģimenes ārstu praksēs, psihologu iesaiste darbam primārajā veselības aprūpes līmenī, speciāli apmācītu psihologu iesaiste bērnu spēju un prasmju testa veikšanas atbalstam pirmsskolas izglītības iestādē, kā arī elektroniska skrīninga datu aprite.

Vienlaikus informē par vīziju attiecībā uz informācijas sistēmas attīstību (informācijas aprite starp veselības sektoru un izglītības sektoru notiek digitāli u.c.), agrīnu intervenču attīstīšanas programmām - ABA terapiju, STOP 4-7, KiVA.

**R.Beļkova:** norāda uz vairākiem izaicinājumiem saistībā ar psihologa lomu/vietu veselības aprūpes sistēmā:

- problēma ir kā motivēt psihologus iesaistīties, jo psihologi no privātā sektora nav ieinteresēti strādāt par to samaksu, kādu patlaban veselības aprūpes sistēma var piedāvāt un līdz ar to ir nepieciešams papildu finansējums; vienlaikus būtiska ir izšķiršanās, vai tiešām psihologam plānojam maksāt vairāk, nekā par ārsta konsultāciju;

**-**vienlaikus ir jāsaprot,vai tā būs ārstniecības atbalsta persona vaiārstniecības persona.

**E.Siliņa:** lūdz paskaidrot, kurš būs tās sistēmas/gadījuma turētājs.

**S.Sniķere:** norāda, ka par šo tad politiski ir jāvienojas. Pārresoru koordinācijas centrs iepriekšējās valdības laikā jau ir nācis ar ideju par nepieciešamību izveidot atbalsta dienestu (ar reģionālajām struktūrvienībām), kas, tad būtu gadījuma turētājs un metodiskā atbalsta vadītājs. Taču šis jautājums tika atlikts.

**A.Čakša:** jautā, kuram Pārresoru koordinācijas departamenta ieskatā šobrīd par to vajadzētu atbildēt.

**S.Sniķere:** paskaidro, ka tā ir sadarbība starp veselības, izglītības sektoru. Kopīgi ir jāstrādā pie tiesiskā regulējuma izstrādes, kur, tad attiecīgi būtu jānosaka atbildīgās institūcijas, sadarbības algoritmi, institucionālo risinājumu un institūciju, kas par to atbild. Proti, faktiski atkal nonākam pie tā, ka ir nepieciešams izveidot atbalsta dienestu.

**E.Silņa:** norāda, ka paralēli izglītības sistēmai, e-veselībai, NPAIS jauna sistēma netiks veidota. Ir plānota, ka Valsts bērnu tiesību aizsardzības inspekcija maina nosaukumu un paplašina darbības saturu tieši attiecībā uz atbalsta un prevencijas jomu, nošķirot uzraudzības funkciju un kļūstot par bērnu atbalsta institūciju. Tas nozīmē, ka mums ir jāspēj šo Pārresoru koordinācijas centra izstrādāto atbalsta sistēmas modeli ielikt jau esošajā sistēmā.

**P.Vilks:** paskaidro, ka nav plānots koncentrēties uz dienesta izveidi, bet ir skaidrs, ka ir jābūt koordinatoram.

**I.Dundure:** informē, ka Saeimas sociālo un darba lietu komisijā ārsti vērsuši uzmanību uz to, ka, gadījumā, ja netiks palielināt ģimenes ārstiem finansējumu par bērniem, tad šie jautājumi netiks efektīvi risināti.

Norāda, ka šodienas sēdē vajadzēja būt klāt arī veselības ministrei.

**I.Ortveina:** vērš uzmanību, ka ļoti būtiski ir saprast, kādi un cik daudz speciālisti būs nepieciešami šīs atbalsta sistēmas ietvaros, lai varētu savlaicīgi plānot šo speciālistu ( psihologi, psihiatri) apmācību, jo cilvēkresursu trūkums veselības nozarē ir tāpat kā visur citur. Piemēram, ja ir nepieciešams papildus +/- 70 psihologi, tad tas ir septiņi gadi (studijas ilgst 4 gadi + 3 gadi ir psihiatra uzraudzībā jāstrādā), tāpat, ja ir nepieciešami papildu psihiatri, tad arī tas būs noteikts laika periods, jo mēs strādājam ar tiem resursiem, kas mums ir pieejami patlaban.

**E.Siliņa:** norāda, ka patlaban ir daudz neskaidri jautājumi, tostarp arī Labklājības ministrijai ir jāplāno savi finanšu un cilvēkresursi. Līdz ar to tagad mums ir kopīgi jāvienojas vai un kā mēs turpinām strādāt.

**I.Dundure:** norāda, ka ir jāturpina strādāt pie sistēmas izstrādes un zinot pašreizējās finansiālās iespējas, nevaram veidot jaunu institūciju, bet ir jāizmanto esošās iespējas. Koordinējošā loma varētu būt Labklājības ministrijai, kurā ir Bērnu un ģimenes politikas departaments, kā arī ministrijas pārraudzībā ir Valsts bērnu tiesību aizsardzības inspekcija.

**L.Skutāne:** vērš uzmanību, ka ir svarīgi saprast, kāds ir tieši ģimeņu redzējums kā šī sistēma ir jābūvē. Pārejai no vienas sistēmas uz otru ir jābūt ģimeni draudzīgai. Vienlaikus vērš uzmanību, ka skrīnings ir svarīgs, bet vēl svarīgāks ir jautājums par pakalpojumu pieejamību un daudzveidību atbilstoši katram vecumposmam. Nevajadzētu būt tā, ka visos gadījumos tiek piedāvāts tikai psihologa pakalpojums.

**E.Siliņa:** rosina, ka Valsts kancelejas Pārresoru koordinācijas departaments līdz š.g. 16.jūnijam sniedz priekšlikumus par atbildības sadalījumu un funkcijām izglītības, veselības un labklājības jomās APAS pakalpojumu izstrādē un īstenošanā, kā arī organizētikšanos ar veselības, izglītības un zinātnes, labklājības ministriem. Līdz š.g. septembrim organizēizbraukuma sesiju (“Vasaras skola”), iesaistot arī nevalstisko sektoru, lai jomā strādājošie vienveidīgi izprastu APAS mērķus, plānotās darbības sistēmas ieviešanai un spētu līdzdarboties.

Vienlaikus norāda, ka joprojām būtisks jautājums ir arī par NPAIS nākotni. Tādējādi lūdz Valsts kancelejas Pārresoru koordinācijas departamentu kopā ar iekšlietu sektoru izrunāt šo jautājumu.

**P.Vilks:** norāda, ka ņemot vērā to, ka jau ilgstoši NPAIS jautājums netiek risināts, tādejādi būtu jāveido jauna informācijas sistēma, kurai jābūt sasaistē ar NPAIS.

Vienlaikus norāda, ka sekmīgas APAS darbības nodrošināšanai izšķirošā loma ir gadījuma koordinatoram. Pretējā gadījumā darbosies dažādi pakalpojumi dažādās institūcijās, tāpat būs problēmas ar datu savienojamību utt.

**Nolemj**:

1. Pieņemt zināšanai sagatavoto prezentāciju.
2. Valsts kancelejas Pārresoru koordinācijas departamentam līdz š.g. 16.jūnijam sniegt priekšlikumus par plānotajiem pasākumiem APAS pakalpojumu izstrādē un īstenošanā, norādot sasaisti ar nozaru ministrijām ( izglītības, veselības un labklājības jomā).
3. Valsts kancelejas Pārresoru koordinācijas departamentam organizēt tikšanos ar veselības, izglītības un zinātnes, labklājības ministriem, lai kopīgi vienotos par nepieciešamajiem turpmākajiem soļiem APAS pakalpojumu ieviešanā.
4. Valsts kancelejas Pārresoru koordinācijas departamentam līdz septembrim noorganizēt izbraukuma sesiju (“Vasaras skola”), lai nodrošinātu speciālistu vienotu izpratni par APAS ieviešanu un tās darbības nodrošināšanu ilgtermiņā (nozaru ministriju un NVO uzdevumi/lomas/kompetences; tiesiskā regulējuma pilnveide).
5. Sasaukt apakšgrupu “Bērnu agrīnā preventīvā atbalsta sistēmas izveide”, lai vienotos par “Vasaras skolas” ietvaru un saturu.

**2.**

**Valsts un pašvaldību pedagoģiski medicīnisko komisiju sistēmas reforma**

(ziņo: G.Delijeva un A.Falka )

*Par apspriežamo jautājumu izsakās: L.Skutāne, A.Čakša, I.Dundure, G.Kovaļevska.*

**G.Delijeva:** iepazīstina Bērnu lietu sadarbībaspadomes locekļus ar sagatavoto prezentāciju

par atbalsta sistēmu iekļaujošas izglītības nostiprināšanai/ nozīmīgākajām pārmaiņā iekļaujošajā izglītībā (2.pielikums).

**A.Falka:** turpinot G.Delijevas stāstīto, informē par veiktajām darbībām saistībā ar valsts un pašvaldību pedagoģiski medicīnisko komisiju sistēmas reformu (2.pielikums). Norāda, ka ir jāiegulda darbs pedagoģiski medicīnisko komisiju sistēmas reformā, nevis jāturpina veikt grozījumus novecojušos Ministru kabineta noteikumos.

**A.Čakša:** atzīst, ka tas ir pareizi, reformas pedagoģiski medicīnisko komisiju sistēmā ir nepieciešamas.

**L.Skutāne:** jautā,kurš uzrauga valsts un pašvaldību pedagoģiski medicīnisko komisiju darbu.

**A.Falka**: paskaidro, ka tiesību aktos nav nostiprināta uzraudzības funkcija. Tajā situācijās, kad ir sarežģīts gadījums, to izskata Izglītības kvalitātes valsts dienests, kā arī iesaistās Valsts izglītības satura centrs (sniedzot atzinumu).

**I.Dundure:** jautā, kāds irValsts izglītības satura centra viedoklis par turpmāko redzējumu attiecībā uz speciālās izglītības kodiem, kurus piešķir bērniem.

**A.Falka:** paskaidro, kapar šo vēl notiek diskusijas, tas ir darba kārtībā. Šis ir cieši saistīts arī ar finansējuma jautājumu.

**A.Čakša:** norāda, kaspeciālistu viedokļi par to, vai vajadzētu pilnībā atteikties no šiem speciālās izglītības kodiem, ir ļoti atšķirīgi. Vienlaikus norāda, kadiagnozes būtību jau tas nemaina; kods raksturo konkrēto situāciju - par to kāds īpašs atbalsts ir nepieciešams bērnam; Proti, jebkurā gadījumā, ir jāatrod attiecīgais formulējums šim, lai saprastu, kāds finansējums mums ir nepieciešams.

**G. Kovaļevska**: norāda, ka nav skaidrs, vai ir pētīta esošo pakalpojumu izveides un sniegšanas pieredze Latvijā.

**Nolemj:**

Valsts kancelejas Pārresoru koordinācijas departamentam, organizējoy izbraukuma sesiju (“Vasaras skola”), iekļaut darba kārtībā jautājumu par iekļaujošas izglītības un agrīnās preventīvās atbalsta sistēmas un pakalpojumu kopumā sistēmisku mijiedarbību.

1. **Ziņojums par Rīcības plāna izstrādi par to, kā laikposmā līdz 2030.gadam īstenot Padomes ieteikumu (ES) 2021/1004 (2021.gada 14.jūnijs), ar ko izveido Eiropas Garantiju bērniem**

(ziņo: E.Siliņa)

**E.Siliņa**: iepazīstina Bērnu lietu sadarbībaspadomes locekļus ar sagatavoto prezentāciju Rīcības plāns “Eiropas Garantijas bērniem īstenošanai” (3.pielikums). Norāda, ka izstrādāt šādu Rīcības plānu ir Eiropas Savienības Padomes ieteikums, kura ieviešanu uzrauga Eiropas Komisija. Ieteikuma mērķis ir samazināt bērnu nabadzību Eiropas Savienības dalībvalstīs. Latvija ir palikusi starp sešām valstīm, kas nav vēl Rīcības plāna projektu Eiropas Komisijai iesniegusi.

Lūdz institūcijām, kurām Rīcības plāna projekts nosūtīts, to operatīvi saskaņot, lai to varam iesniegt Eiropas Komisijai š.g. 1.jūnijā.

Vienlaikus vērš uzmanību, ka tas ir “dzīvs dokuments”, tādēļ tas tiks aktualizēts pēc nepieciešamības.

**Nolemj:**

1. Konceptuāli atbalstīt Labklājības ministrijas sniegto informāciju.
2. Iesaistītajam institūcijām operatīvi izskatīt saskaņošanai iesniegto un kopīgi izstrādāto Rīcības plānu.

3) Labklājības ministrijai precizēt Rīcības plānu un iesniegt to Eiropas Komisijai līdz š.g. 1.jūnijam.

4) Padomes apakšgrupai “Par Rīcības plāna izstrādi par to, kā laikposmā līdz 2030.gadam īstenot Padomes ieteikumu (ES) 2021/1004 (2021.gada 14.jūnijs), ar ko izveido Eiropas Garantiju bērniem”” nodrošināt Rīcības plāna ieviešanas uzraudzību.

1. **Citi jautājumi**

(E.Siliņa)

1) Aicina apstiprināt jaunas apakšgrupas par ģimeņu, bērnu un jauniešu atbalsta un speciālistu kompetenču pilnveides jautājumiem izveidi. Apakšgrupas mērķis: izskatīt un vērtēt sagatavotos risinājumus Eiropas Savienības projektu aktivitāšu un pasākumu īstenošanai, kā arī sniegt viedokli un priekšlikumus ģimeņu, bērnu un jauniešu atbalsta attīstības un speciālistu kompetences pilnveides jomās.

2) Š.g. 8.jūnijā plānota ārkārtas sēde, kurā piedalīsies ANO Ģenerālsekretāra īpašā pārstāve vardarbības pret bērniem jautājumos NadžataMāla M’džida, visi aicināti piedalīties.

3) Nākamā kārtējā sēde plānota š.g. 21.jūnijā. Sēdes darba kārtībā:

* Informatīvais ziņojums ”Valsts apmaksātu pakalpojumu pilnveide bērniem ar  autiskā spektra traucējumiem” (Ziņos: LM pārstāvis).
* Pārskats par nepilngadīgo noziedzības stāvokli un noziedzīgos nodarījumos cietušajiem bērniem 2022. gadā (Ziņos: IeM pārstāvis; saņēmām IEM vēstuli ar lūgumu iekļaut šo jautājumu darba kārtībā).
* Atbalsta pilnveide  bērniem, kuriem ir antisociāla uzvedība vai pastāv šādas uzvedības riski (Ziņos: TM pārstāvis - par savu jauno pakalpojumu, kam nepieciešams pieprasīt papildu finansējumu, kā arī LM par attīstāmajiem pakalpojumiem).

**Nolemj:**

Apstiprināt jaunas apakšgrupas par ģimeņu, bērnu un jauniešu atbalsta un speciālistu kompetenču pilnveides jautājumiem izveidi.

Sēdi slēdz plkst.12.00.

Pielikumā: 1) Valsts kancelejas Pārresoru koordinācijas departaments prezentācija “Agrīns un

preventīvs atbalsts veselīgai bērnu attīstībai un pašrealizācijai”.

2) Izglītības un zinātnes ministrijas prezentācija.

3) Labklājības ministrijas prezentācija “Rīcības plāns “Eiropas Garantijas bērniem īstenošanai””.

|  |  |  |
| --- | --- | --- |
| Sēdes vadītāja | *Dokuments parakstīts ar drošu elektronisko parakstu un satur laika zīmogu* | E.Siliņa |

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)